בלטיקה קלינינגרד

בלטיקה קלינינגרד (ברוסית: Футбольный Клуб «Балтика» Калининград) הוא מועדון כדורגל מקצועני רוסי מהעיר קלינינגרד, שבמערב רוסיה. המועדון הוקם בשנת 1954 ומתמודד בליגת העל הרוסית בכדורגל.

נותנת החסות העיקרית היא חברת Kaliningrad Amber Combine, יצרנית הענבר הגדולה בעולם.

היסטוריה
תקופת ברית המועצות
הקבוצה הוקמה בשנת 1954 בחסות מפעל הדגים המקומי ב-22 בדצמבר 1954 ובעת הקמתה נקראה בשם "פישצ'ביק" (Пищевик).

עד 1957 התמודדה הקבוצה בליגות האזוריות של רוסיה הסובייטית, באותה שנה הקבוצה העפילה לליגת קלאס ב' באליפות ברית המועצות בכדורגל. ב-1958 הקבוצה שינתה את שמה ל"בלטיקה" ועד 1965 התמודדה בקלאס ב' וסיימה 3 פעמים כסגנית אלופת הליגה (בשנים 1959, 1961 ו-1962).

ב-1969 סיימה במקום ה-10 בקלאס א' וב-1984 זכתה בטורניר האזורי של הליגה השנייה בברית המועצות.
שנות התשעים של המאה העשרים
בשנת 1992 מונה קורניי שפרלינג למאמן הקבוצה ובאותה עונה הקבוצה סיימה במקום הראשון באזור הרביעי בליגה הרוסית השנייה והעפילה לליגה הרוסית הראשונה והפכה לאחת ממובילות הליגה.

ב-1994 סיימה במקום השלישי בליגה ועונה לאחר מכן, תחת הדרכתו של לאוניד טקאצ'נקו זכתה באליפות ליגת המשנה הרוסית ועלתה לליגת העל הרוסית בכדורגל, לראשונה בתולדותיה ובמשך 3 עונות רצופות התמודדה בליגה הבכירה. העונה המוצלחת ביותר הייתה עונת הבכורה שלה בליגה, בעונת 1996 כשסיימה במקום השמיני והצליחה לגבור על קבוצות מצמרת הכדורגל הרוסי כדוגמת ספרטק מוסקבה, צסק"א מוסקבה, טורפדו מוסקבה וקריליה סובייטוב סמרה.

בעונת 1997 סיימה במקום ה-9, עם 7 הפסדים בלבד מתוך 34 משחקים ושנה לאחר מכן השתתפה לראשונה במפעלים האירופיים, אך הודחה כבר משלב הסיבוב השלישי של גביע אינטרטוטו. בליגה עצמה הקבוצה סיימה במקום ה-15 ונשרה לליגת המשנה.

בעונת 1999 מונה דמיטרי צ'פל למנכ"ל הקבוצה והוא מינה את ולדימיר דרגאץ' למאמן הקבוצה. בסיבוב הראשון הקבוצה סיימה במקום הראשון אך בשל חילוקי דעות בין השחקנים למאמן, הקבוצה לא הצליחה לזכות באליפות הליגה וסיימה לבסוף במקום החמישי.

משנת 2000
בתקופה שבין 1999 ועד 2011, בלטיקה החליפה 20 מאמנים ובמצב זה הקבוצה התקשתה להגיע להישגים משמעותיים.

בעונת 2000 הקבוצה סיימה במקום ה-12 בליגת המשנה ובעונה 2001 אף נשרה לליגה השנייה, אך בזכות המאמן הליטאי בנימינאס זלקיאביצ'יוס הייתה לפייבוריטיות להעפיל לליגה הראשונה וסיימה כסגנית אלופת הליגה הרוסית השנייה, ב-2003 היא סיימה במקום השביעי בליגה הראשונה, אך עונה לאחר מכן הידרדרה למקום ה-20 וחזרה לליגה השנייה, אך כעבור שנה זכתה באליפות הליגה השנייה וחזרה לליגת המשנה הרוסית.

ב-2006 וב-2007 הקבוצה סיימה במקומות 14 ו-15 ולאחר מכן בעונות 2008 - 2009 סיימה במקומות 7 ו-9. ברם, בעונת 2010 סיימה במקום ה-12.

בעונת 2012/2013 הקבוצה התמודדה בטורניר העפלה לליגה הראשונה וגברה על גזוביק אורנבורג. עונת 2013/2014 הייתה לאחת הטובות שלה מזה 14 שנים: בלטיקה סיימה חמישית בליגת הכדורגל הלאומית של רוסיה, אך הקבוצה נתקלה בקשיים כלכליים ונכשלה בניסיונותיה להעפיל לליגת העל, היא סיימה במקום התשיעי. בסוף 2014 מונה סרגיי יוראן למאמן הקבוצה, בהדרכתו הקבוצה שמרה על מקומה בליגת המשנה הרוסית. ב-16 ביוני 2015, יוראן הודיע על עזיבתו ובעונת 2015/2016 סיימה במקום הלפני אחרון ולראשונה משנת 2004 הייתה אמורה להיות מודחת לליגה השנייה, אך ניצלה מהדחה רק בשל פירוק קבוצת וולגה ניז'ני נובגורוד.

לקראת עונת 2018/2019 בליגת המשנה הרוסית בכדורגל הקבוצה עברה מיתוג מחדש והציגה לוגו חדש. באותה עונה העפילה לשלב 32 האחרונות בגביע הרוסי בכדורגל ואף שבתום העונה סיימה במקום 16 והייתה אמורה לרדת לליגת הכדורגל המקצוענית של רוסיה, השלישית בחשיבותה, שמרה על מקומה בליגה בשל חוסר יכולתה של סחלין (אלופת המזרח של הליגה המקצוענית) לעמוד בתנאי הרישוי של הליגה הלאומית.
תקופת איגנשביץ׳ והחזרה לליגת העל
באוקטובר 2021 מונה סרגיי איגנשביץ' למאמן הקבוצה. בעונת 2021/2022 הוליך את הקבוצה לראשונה בתולדותיה לשלב רבע גמר הגביע הרוסי בכדורגל, אחרי שקודם הישג השיא שלה היה העפלה לשמינית גמר הגביע בעונות 1997/98, 1999/00, 2008/09, 2009/10, 2019/2020. בעונת 2022/2023 הקבוצה סיימה כסגנית אלופת הליגה הרוסית הראשונה ובתום עונת 2022/2023, הקבוצה העפילה חזרה לליגת העל הרוסית בכדורגל, לראשונה מזה 25 שנה, זאת אחרי מאזן של 30 משחקים רצופים ללא הפסד. בעונת 2023/2024 העפילה לראשונה בתולדותיה לגמר הגביע הרוסי בכדורגל, אך גם ירדה חזרה לליגה הראשונה.

בתום עונת 2024/2025 זכתה באליפות הליגה הראשונה, 2 מחזורים לסיום. בכך הבטיחה את חזרתה לליגת העל הרוסית בכדורגל בעונת 2025/2026.

בלטיקה במפעלים האירופיים
 עונה טורניר סיבוב מועדון בית חוץ סך הכל<center>1998<center>גביע אינטרטוטו<center>סיבוב ראשון ספרטק וארנה<center>4-0<center>1-1<center>5-1<center>סיבוב שני טרנצ'ין<center>0-0<center>1-0<center>1-0<center>סיבוב שלישי ווייוודינה<center>1-0<center>1-4<center>2-4

אצטדיון הקבוצה

ממוזער|מראה אצטדיון בלטיקה מהאוויר
ממוזער|אצטדיון קלינינגרד החדש. אפריל 2018
עד 2018, הקבוצה אירחה את משחקיה באצטדיון בלטיקה המכיל 14,600 מושבים והוא נבנה בשנת 1892 על ידי הבנקאי ד"ר וולטר סימון ששימש גם כיועץ לעיריית קניגסברג. האצטדיון שופץ מספר פעמים והורחב.

באפריל 2018 נחנך אצטדיון קלינינגרד החדש, המכיל 35,000 מושבים ואירח משחקים במסגרת מונדיאל 2018 ומהווה מאז למגרש הבית של הקבוצה.

סגל השחקנים
נכון ל-2 באוקטובר 2025

 (בהשאלה מזניט סנקט פטרבורג)
 (בהשאלה מרוסטוב)

 (בהשאלה מניז'ני נובגורוד)

מאמנים
  תקופת כהונהשם
  1957  אלכסנדר אברמוב
  1957—1958  פיוטר קטרובסקי
  1958—1961  ולדימיר שצ'רבינסקי
  1962  ויקטור קירש
  1963—1964  ולדיסלב חורביץ'
  1965—1967  ו. קירש
  1968  ויקטור נוביקוב
  1968—1974  ולדימיר סולובייב
  1974  פיוטר זכארוב
  1975  דמיטרי רזניק
  1976—1977  אלכסיי צ'סנאקוב
  1977—1978  אלכסנדר אנטיפוב
  1979  אלברט ליפשיץ
  1980—1983  גנאדי פרבאלוב
  1984—1987  אנטולי איבנוב
   1988  ג'מאל סיגלאדזה
  1989  גנאדי סאריצ'ב
  1990  אלכסיי צ'סנאקוב
  1990  יורי בונדארב
  1991—1992  יורי ואסנין
  1992—1993  קורניי שפרלינג
  1994  א. איבנוב
  1995—1998  לאוניד טקאצ'נקו
  1999  ולדימיר דרגאץ'
  1999  א. איבנוב
  2000—2001  ויקטור קרמן
  2001  ויקטור ניקיטנקו
  2001  סרגיי סבצ'נקוב

   תקופת כהונהמאמן
  2002—2003  בנימינאס זלקיאביצ'יוס
  2003  ויאצ'סלב מוגילני
  2004  סרגיי בוטנקו
  2004  ו. מוגילני
  2004  אנדריי סיומין
  2005—2006  ל. טקאצ'נקו
  2007  אלכסנדר איגנאטנקו
  2007  פיודור שצ'רבאצ'נקו
  2008—2009  זוראב סנאיה
  2009  ל. טקאצ'נקו
  2010  איוואן ליאך
  2010  ל. טקאצ'נקו
  2011  אלכסנדר גורשקוב
  2011  סרגיי פרנצב
  2011  אלכסנדר גורבצ'וב
  2011—2014 יבגני פרברטאילו
  2015  סרגיי יוראן
  2015—2016  חזרט דישקוב
  2016  א. גורבצ'וב
  2016  איגור זחריאק
  2017—2018  איגור צ'רבצ'נקו
  2018  ואלרי נאפומניאשצ'י
  2018  איגור לידיאחוב
  2019—2021  יבגני קאלישין
  2021—2024  סרגיי איגנשביץ'

 גלריה 

הישגים
 ליגת העל הרוסית בכדורגל: מקום 7 בעונת 1996
 אלופת ליגת המשנה הרוסית (3): 1995, 2023, 2025
 אלופת הליגה הרוסית השנייה (2) : 2002, 2005
 הגביע הרוסי בכדורגל: סגנית 2023/2024

ראו גם
בלטיקה-BFU קלינינגרד

קישורים חיצוניים

הערות שוליים

*
קטגוריה:קבוצות כדורגל רוסיות
קטגוריה:קבוצות כדורגל ששיחקו בליגה הבכירה ברוסיה
קטגוריה:קבוצות כדורגל שהוקמו ב-1954